David Niven

James David Graham Niven (født 1. mars 1910 i London i England, død 29. juli 1983 i Chateau d'Oex i Sveits) var en britisk skuespiller. 
Niven spilte blant annet i filmene Kanonene på Navarone, Den rosa panteren, James Bond i filmen Casino Royale og Døden på Nilen. I årene før hans død, spilte han igjen Sir Charles Litton i to nye Den rosa panteren-filmer: På sporet av den rosa panteren og Den rosa panterens forbannelse. Han har to stjerner på Hollywood Walk of Fame.


== Liv og virke ==


=== Bakgrunn ===
Hans far, William Edward Graham Niven, gikk bort i 1915, og hans mor inngikk et nytt ekteskap. Han gikk på  privatskole i Stowe i Buckinghamshire, og deretter påbegynte han sin militære karriere ved å gå noen år på militærskolen Royal Military Academy i Sandhurst. Han tjenestegjorde på Malta i to år.


=== Filmkarriere i mellomkrigstiden ===
Etter å ha bodd på forskjellige steder i Europa i noen år kom han i 1930 til Hollywood, der han begynte å arbeide som filmstatist. Hans første film var There goes the bride i 1932. Hans rykte tiltok og han fikk snart større roller, blant annet i Mytteriet på Bounty og Barbary Coast, begge i 1935.


=== Offiser under annen verdenskrig ===
Da andre verdenskrig brøt ut i 1939 tok han igjen tjeneste i den britiske armé. Han fikk tilbake sin gamle tjenestegrad, men før krigsslutt var han blitt forfremmet til Lieutenant Colonel (oberstløytnant). Niven kom etter eget ønske inn i British Commandos. I denne spesialenheten var han til å begynne med trener av styrkene, men han deltok også i invasjonen i Normandie i 1944. Etter krigen snakket han lite om sine krigsår.


=== Senere karriere ===
Da krigen var slutt reiste han ofte mellom England og USA, og fortsatte å spille inn filmer. 
Han fikk gode omtaler for memoarene han skrev, The Moon's a Balloon og Bring on the Empty Horses. Han skrev også romanene Go Slowly, Come Back Quickly og Round the Rugged Rocks.
Rosa panter-filmene var opprinnelig tenkt å kretse omkring Nivens mestertyv, mens Peter Sellers inspektør Clouseau til sist endte opp som sentral skikkelse.
Niven spilte også i TV-serien Oss kjeltringer imellom.


=== Familie ===
Niven var 1940–46 gift med skuespillerinnen Primula Rollo (1918–1946) og fra 1948 til sin død med den svenske fotomodellen Hjördis Tersmeden (født Genberg) (1921–1997). Han hadde to barn med Rollo og adopterte ytterligere to sammen med Tersmeden.


== Filmografi ==


== Bibliografi ==
Niven, David (1951). Round the Rugged Rocks.  London: The Cresset Press.
Niven, David (1971). The Moon's a Balloon. London: Hamish Hamilton. ISBN 0-340-15817-4. 
Niven, David (1975). Bring on the Empty Horses. Hamish Hamilton. ISBN 0-241-89273-2. 
Niven, David (1981). Go Slowly, Come Back Quickly. Hamish Hamilton. ISBN 0-241-10690-7. 


== Referanser ==


== Eksterne lenker ==
(en) David Niven på Internet Movie Database 
(sv) David Niven i Svensk Filmdatabas 
(da) David Niven på Filmdatabasen 
(da) David Niven på Scope 
(fr) David Niven på Allociné 
(en) David Niven på AllMovie 
(en) David Niven hos Turner Classic Movies 
(en) David Niven hos Rotten Tomatoes 
(en) David Niven hos The Movie Database 
(en) David Niven hos Internet Broadway Database 
(en) David Niven på Internet Broadway Database